
ΠΕΡΙΕΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 
Τροποποίηση της ΔΙΚΓΙΡ/Φ37—ΑΚ/119/Α.23669/2.12.82 από¬ 
φασης του Υπουργού Προεδρίας της Κυβέρνησης.1 

Πολιτογράφηση του ομογενούς αλλοδαπού ΠΑΠΠΑ Ελευθε¬ 
ρίου του Γεωργίου και άλλων 6 προσώπων.2 

Σύσταση θέσεων στον ΕΟΤ.3 

Τροποποίηση απόφασης συγκρότησης Υπηρεσιακού Συμβου¬ 
λίου Υπαλλήλων Γενικού Χημείου του Κράτους».4 

Παράταση προθεσμίας υποβολής δήλωσης έναρξης για ένταξη 

αγροτών στο κανονικό καθεστώς.5 

Χαρακτηρισμός ως ιστορικού διατηρητέου μνημείου του κτι¬ 
ρίου του Λουτρικού και Ξενοδοχειακού Συγκροτήματος 
(ΣΑΡΛ1ΤΣΛ) στη Θέρμη Λέσβου και ορισμός ζώνης προ¬ 


στασίας.6 

Τροποποίηση του Κανονισμού Κατάστασης Προσωπικού του 
Ινστιτούτου Γεωλογικών και Μεταλλευτικών Ερευνών (I- 

,Γ.Μ.Ε.).7 

Παράταση ισχύος της 95/85 απόφασης του ΔΔΔΔ Αθηνών για 
τους όρους αμοιβής και εργασίας των οδηγών, Νοσοκόμων, 
τραυματιοφορέων και πρακτικών αδελφών που απασχολού¬ 
νται με σύμβαση εργασίας ιδ. δικαίου στο ΙΚΑ.8 

Εκ περιτροπής κλείσιμο πρατηρίων βενζίνης.9 

Επιδότηση ξενοδοχειακών επιχειρήσεων για διατήρηση θέσεων 

εργασίας.10 

Έγκριση καθορισμού συμπληρωματικών τελών καθαριότητας 

χώρων λειτουργίας λ. αγορών οικονομ. έτους 1986. 11 

Τροποποίηση της 38850/2968/1986 απόφασης του Υφυπουρ¬ 
γού Μεταφορών και Επικοινωνιών «Καθορισμός τύπου του¬ 
ριστικού λεωφορείου και τουριστικού ξενοδοχειακών επιχει¬ 
ρήσεων». ;.12 

Σύσταση προσωρινών θέσεων με σχέση εργασίας ιδιωτικού 
δικαίου αορίστου χρόνου.13 


Διορθώσεις σφαλμάτων 

Διόρθωση σφάλματος στην απόφαση 20201/22.4.87 του Υφυ¬ 
πουργού Εσωτερικών με την οποία έγιναν δεκτά αιτήματα 


πολιτΟγραφήσεως 44 ομογενών.14 

Διόρθωση σφάλματος στην απόφαση 15932/6.4.87 του Υφυ¬ 
πουργού Εσωτερικών με την οποία έγιναν δεκτά αιτήματα 

ομογενών για πολιτογράφηση.15 

Διόρθωση σφάλματος στη Φ. 57/οικ. 315/18.3.87 κοινή απόφα¬ 
ση των Υπουργών Προεδρίας της Κυβέρνησης και Υγείας, 

Πρόνοιας και Κοιν. Ασφαλίσεων.16 

Διόρθωση σφάλματος στη Φ. 22/1999/18.3.87 κοινή απόφαση 


των Υπουργών Προεδρίας της Κυβέρνησης και Υγείας, Πρό¬ 
νοιας και Κοιν. Ασφαλίσεων.17 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΔΚ/Φ6.47/1/4846 (1) 

Τροποποίηση της ΔΙΚΠΡ/Φ37-ΑΚ/119/Α.23669/2.12.82 απόφα 
σης του Υπουργού Προεδρίας της Κυβέρνησης. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: α) των άρθρων 7 και 12 του Ν. 1232/82 
«Επαναφορά σε ισχύ, τροποποίηση και συμπλήρωση των διατάξεων 
του Ν.Δ. 4352/64 και άλλες διατάξεις». 

β) της παρ. 3 του άρθρου 23 του Ν. 1578/85 (ΦΕΚ 
219/Α/23.12.85) «Κύρωση του Κώδικα Κατάστασης των δικαστι¬ 
κών λειτουργών και άλλες διατάξεις». 

2. Την Υπουργική Απόφαση αριθ. ΔΙΚΠΡ/Φ.37—ΑΚ/36- 
/12402/24.6.82 «Σύνθεση της συνιστωμένης και προβλεπομένης 
από τις διατάξεις της παρ. 1 του άρθρου 4 του Ν.Δ. 76/1974 
πρωτοβάθμιας τριμελούς επιτροπής κρίσεως Ανωτάτων Κρατικών 
Λειτουργών, αρμοδιότητας του Υπουργείου Προεδρίας της Κυβέρ¬ 
νησης» (ΦΕΚ 432/τ.Β'/24.6.82 όπως τροποποιήθηκε με τις ΔΙΚΠΡ/- 
Φ.37 - ΑΚ/102/Α.20170/13.10.1982 (ΦΕΚ 777/τ.Β714.10.1982), 
ΔΙΚΠΡ/Φ37 - ΑΚ/123/Α.628/22.3.1983 Υπουργικές αποφάσεις. 

3. Την Υπουργική Απόφαση αριθ. Δ1ΚΠΡ/Φ.37— ΑΚ/119- 
/Α.23669/2.12.82 «Συγκρότηση της προβλεπόμενης από τις διατά¬ 
ξεις της παρ. 1 του άρθρου 4 του Ν.Δ. 76/1974 πρωτοβάθμιας 
τριμελούς επιτροπής κρίσεως Ανωτάτων Κρατικών Λειτουργών 
αρμοδιότητας του Υπουργείου Προεδρίας της Κυβέρνησης (ΦΕΚ 
936Λ.Β72.12.82), όπως τροποποιήθηκε. 

4. Την 9279/12.9.85 (ΦΕΚ 528/Β/12.9.85) «Μεταβίβαση αρμο¬ 
διοτήτων στο Γενικό Γραμματέα και του δικαιώματος να υπογρά¬ 
φουν «Με εντολή Υπουργού» στους Προϊστάμενους Οργανικών 
Μονάδων Υπηρεσιών του Υπουργείου Προεδρίας της Κυβερ- 
νήσεως. 

5. Το 43/25.5.1987 έγγραφο του Προέδρου του Αρείου Πάγου, 
αποφασίζουμε: 

Τροποποιούμε την ΔΙΚΠΡ/Φ.37-ΑΚ/119/Α.23669/2.12.82 
απόφασή μας, όπωςε τροποποιήθηκε με τις ΔΙΚΠΡ/Φ.37—ΑΚ/126- 
/Α4330/23.3.83 (ΦΕΚ 123Λ.Β/23.3.83), Δ1ΚΠΡ/Φ6.47/1- 

/4 206/25.5.84 (ΦΕΚ 328/Β/25.5.84), ΔΙΔΚ/Φ.647/1- 

/12390/27.8.84 (ΦΕΚ594Λ.Β/29.8.84) και ΔΙΔΚ/Φ.647/1- 

/11226/16.10.85 (ΦΕΚ 624/Β/17.10.85) αποφάσεις και ορίζουμε να 

μετέχει στην πρωτοβάθμια τριμελή επιτροπή κρίσεως Ανωτάτων 
Κρατικών Λειτουργών ο Αθανάσιος Σιούλας, Αρεοπαγίτης ως τακτι¬ 
κό μέλος με αναπληρωτή τον Αθανάσιο Μανέτα, Αρεοπαγίτη σε 
αντικατάσταση του Παναγιώτη Θεοδωρόπουλου, Αντιπροέδρου του 
Αρείου Πάγου και του Ιωάννη Πρεμέτη, Αρεοπαγίτη, αντίστοιχα; 

Η απόφαση αυτή να δημοσίευθεί στην Εφημερίδα της Κυβερνή- 
σεως. 

Αθήνα, 10 Ιουνίου 1987 

Ο Γενικός Γραμματέας 

Π. ΤΖΩΡΤΖΟΠΟΥΛΟΣ 


( 2 ) 

Πολιτογράφηση του ομογενούς αλλοδαπού ΓΙΑΠΠΑ Ελευθερίου του 
Γεωργίου και άλλων 6 προσώπων. 

* Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την 30648/9.6.87 απόφαση του Υφυπουργού Εσωτερικών έ¬ 
γινε αποδεκτή η από 9.1.87 αίτηση πολιτογραφήσεως του ομογενούς 
αλλοδαπού ΠΑΠΠΑ Ελευθερίου του Γεωργίου, για απόκτηση της 
Ελληνικής Ιθαγένειας. 

Με την 31287 όμοια της ίδιας χρονολογίας, έγινε δεκτή η από 

3.2.87 αίτηση πολιτογραφήσεως του ομογενούς αλλοδαπού Επαμει¬ 
νώνδα Τσάβου του Χρήστου, για απόκτηση της Ελληνικής Ιθαγέ¬ 
νειας. 

Με την 32533 όμοια της ίδιας χρονολογίας, έγινε δεκτή η-από 

22.10.87 αίτηση πολιτογραφήσεως της ομογενούς αλλοδαπής Μα- 
ριάνθης ΑΝΔΡΕΑΔΗ Χας Νικολάου, για απόκτηση της Ελληνικής 
Ιθαγένειας. 

Με την 29119 όμοια της ίδιας χρονολογίας, έγινε δεκτή η από 

20.2.87 αίτηση πολιτογραφήσεως του ομογενούς αλλοδαπού Ελευ¬ 
θερίου Ράππου του Ιωάννη για απόκτηση της Ελληνικής Ιθαγένειας. 

Με την 30913 όμοιας της ίδιας χρονολογίας, έγινε δεκτή η από 

4.3.87 αίτηση πολιτογραφήσεως του ομογενούς αλλοδαπού ΒΕΗ Νι¬ 
κολάου του Κων/νου για απόκτηση της Ελληνικής Ιθαγένειας. 

Με την 14211 όμοια της ίδιας χρονολογίας έγινε δεκτή η από 
25.6.86 αίτηση πολιτογραφήσεως του ομογενούς αλλοδαπού Χρή¬ 
στου Κων/νου του Κων/νου για απόκτηση της Ελληνικής Ιθαγένειας. 

Με την 31622 όμοια της ίδιας χρονολογίας έγινε δεκτή η από 
5.11.85 αίτηση πολιτογραφήσεως της ομογενούς αλλοδαπής Καλ¬ 
λιόπης ΜΠΑΡΟΥΤΗ του Γεωργίου για απόκτηση της Ελληνικής 
Ιθαγένειας. 

Αθήνα, 9 Ιουνίου 1987 

Ο ΥΦΥΠΟΥΡΓΟΣ 
ΒΑΣ. ΠΑΠΑΓΙΑΝΝΗΣ 


Αριθ, ΔΚ—8819/1007 (3) 

Σύσταση θέσεων στον ΕΟΤ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

α. Τον ΑΝ 1565/50 «περί συστάσεως ΕΟΤ, όπως κυρώθηκε τρο¬ 
ποποιήθηκε και συμπληρώθηκε μεταγενέστερα, 

β. Το ΝΔ 201/74 «περί τροποποιήσεως και συμπληρώσεως της 
περί ΕΟΤ Νομοθεσίας, 

γ) Το Ν. 1476/84 «Διορισμός σε μόνιμες θέσεις του προσ/κού με 
σχέση εργασίας Ιδιωτικού Δικαίου του Δημοσίου, των ΝΠΔΔ των 
ΟΤΑ και άλλες διατάξεις (ΦΕΚ - 136/Α/18.9.84). 

δ) Τις διατάξεις του Κεφ. Γ' του 993/79 «περί του επί συμβάσει 
:ργασίας Ιδιωτικού Δικαίου κ.λπ.». 

ε) Το Π.Δ. 884/76 «περί Κανονισμού Διαρθώσεως των Υπηρε¬ 
σιών και Καταστάσεως του Προσωπικού του ΕΟΤ. 
στ) Την ΔΙΙΠΔ/Φ.42/24/11440/31.12.86 απόφαση του Υπουρ¬ 


γού Προεδρίας της Κυβέρνησης Εσωτερικών και Οικονομικών, 

ζ) Τις αιτήσεις που υποβλήθηκαν από τους ενδιαφερομένους σύμ¬ 
φωνα με την παρ. 2 και 13 του άρθρου 1 της παραπάνω απόφασης 
από τις οποίες προκύπτει ότι καλύπτουν πάγιες και συνεχείς ανάγκες 
της Υπηρεσίας, 

η) Το πρακτικό του Υπηρεσιακού Συμβουλίου υπαλλήλων ΕΟΤ 
με αρ. 1/14.4.87, αποφασίζουμε: 

1. Συνιστούμε στον ΕΟΤ σύμφωνα με τη (στ) σχετική απόφαση 
τις παρακάτω προσωρινές θέσεις με σχέση εργασίας Ιδιωτικού Δι¬ 
καίου αορίστου χρόνου κατά ειδικότετα και αριθμό ως εξής: 

α. Δύο (2) θέσεις Διπλ. Μηχανικών 

β.'Μία (1) θέση Οικονομολόγου 

γ'. Οκτώ (8) θέσεις Υπαλλήλων Γραφ. Πληροφοριών Συνοριακών 
Σταθμών. 

2. Οι θέσεις της προηγουμένης παραγρ. καταργούνται αυτοδίκαια 
μόλις κενωθούν με οποιοδήποτε τρόπο. 

3. Το Προσωπικό που θα καταταγεί στις παραπάνω θέσεις θα διέ- 
πεται από τις διατάξεις του Κεφ. Γ' του Ν. 993/79. 

4. Η απόφαση αυτή να δημοσίευθεί στην Εφημερίδα της Κυβερνή- 
σεως. 

Αθήνα, 9 Ιουνίου 1987 

Ο ΥΦΥΠΟΥΡΓΟΣ 
Α. ΓΕΩΡΓΙΑΔΗΣ 


Αριθ. X. 2502/2 (4) 

Τροποποίηση απόφασης συγκρότησης Υπηρεσιακού Συμβουλίου 

Υπαλλήλων Γενικού Χημείου του Κράτους». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 611/1977 «περί κωδικοποιήσεως εις ενιαίου κείμενον, 
υπό τον τίτλου «Υπαλληλικός Κώδιξ», των ισχυουσών διατάξεων 
των αναφερομέυων εις την κατάστασιν των υπαλλήλων του Δημο¬ 
σίου και των ΝΠΔΔ (ΦΕΚ 198 Δ'/15.7.77). 

2. Το Π.Δ. 636/1977 «περί διαρθρώσεως του Υπουργείου Οικο¬ 
νομικών και Οργανισμού των Υπηρεσιών» (ΦΕΚ 209Α/30.7.1977). 

3. Την 0.336/218/24.6.1982 κοινή απόφαση των Υπουργών Οι¬ 
κονομικών και Προεδρίας της Κυβερνήσεως «Συγχώνευση Υπηρε¬ 
σιακών και Υπηρεσιακών Πειθαρχικών Συμβουλίων του Υπουργείου 
Οικονομικών» (ΦΕΚ 440Β724.6.82). 

4. Την παρ. 6 του άρθρου 13 του Ν. 1400/1983 «Τροποποίηση 
και συμπλήρωση υπαλληλικών» (ΦΕΚ 156Α724.10.83), σε συνδυα¬ 
σμό και με τις διατάξεις των άρθρων 14 και 30 του Ν. 1586/1986 
(ΦΕΚ 37Α/1.4.86). 

5. Την απόφασή μας αριθμ. Δ.208/27/13.1.1986 «Συγλρότηση 
Υπηρεσιακών Συμβουλίων του Υπουργείου Οικονομικών (ΦΕΚ 
4Β'/15.1.1986),όπως τροποποηίθηκε με την αριθμ. X. 
3420/10/29.7.86 απόφαση (ΦΕΚ 576Β712.9.86) μας. 

6. Το έγγραφο του Γενικού Χημείου του Κράτους, αριθμ. 
10275/2429/19.5.87, αποφασίζουμε: 

1. Τροποποιούμε την απόφασή μας, Δ.208/27/13.1.86 «Συγκρό¬ 
τηση Υπηρεσιακών Συμβουλίων του Υπουργείου Οικονομικών» και 
ορίζουμε τον Αντώνη Δασκαλάκη, διευθυντή με Α' βαθμό του Κλά¬ 
δου ΠΕΙ (Χημικών) του Γ.Χ.Κ. ως τακτικό μέλος του Υπηρεσιακού 
Συμβουλίου, που είναι αρμόδιο για την κρίση του πάσης φύσεως προ¬ 
σωπικού (μονίμου και με σχέση ιδιωτικού δικαίου) του Γενικού Χη¬ 
μείου του Κράτους και αναπληρωματικό την Φωτεινή Γαλανάκη, 
διευθύντρια με Α' βαθμό του Κλάδου ΠΕΙ (Χημικών) του Γ.Χ.Κ. σε 
αντικατάσταση του Χαράλαμπου Παπαστάμου, που συνταξιοδοτή- 
θηκε, και του Σάββα Βασιλειάδη, που πρόκειται να αποχωρήσει 
λόγω συμπλήρωσης 35ετίας την 18.7.87 αντίστοιχα. 

2. κατά τα λοιπά ισχύει η απόφασή μας, Δ. 208/27/13.1.86. 

3. Η απόφαση αυτή να δημοσίευθεί στην Εφημερίδα της Κυβερνή- 

αεω <· Αθήνα, 9 Ιουνίου 1987 

Ο ΥΠΟΥΡΓΟΣ 
ΔΗΜ. ΤΣΟΒΟΛΑΣ 

Αριθ. Μ.3699/2901/7 00 ^ 

Παράταση προθεσμίας υποβολής δήλωσης έναρξης για ένταξη αγρο¬ 
τών στο κανονικό καθεστώς. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: , 

1. Τις διατάξεις της παρ. 13 του άρθρου 33 του Ν. 1642/86 
(ΦΕΚ 125 — Α') «για την εφαρμογή του Φόρου προστιθέμενης αξίας 
και άλλες διατάξεις», όπως τροποποιήθηκε και ισχύει με το Ν. 
1676/86 (ΦΕΚ 204—Α) «καθορισμός των συντελεστών του φορου 
προστιθέμενης αξίας και ρύθμιση άλλων θεμάτων». 

2. Την ανάγκη παροχής διευκολύνσεως στους αγρότες λογω των 
δυσχερειών που ανέκυψαν κατά την πρώτη εφαρμογή του Ν. 
1642/86, αποφασίζουμε: 

1. Η προθεσμία υποβολής της δήλωσης έναρξης, που προβλεπεται 
από τις διατάξεις του πρώτου εδαφίου της παρ. 13 του άρθρου 33 του 
Ν. 1642/86, παρατείνεται μέχρι 31 Ιουλίου 1987. 

2. Η απόφαση αυτή να δημοσιευτεί στην Εφημερίδα της Κυβερνη- 
σεως και να κυρωθεί με νόμο. 

Αθήνα, 5 Ιουνίου 1987 

Ο ΥΠΟΥΡΓΟΣ 
ΔΗΜ. ΤΣΟΒΟΛΑΣ 


Αριθ. ΥΠΠΟ/Δ1ΛΑΠ/ Γ/2368/35456 ( 6 ) 

Χαρακτηρισμός ως ιστορικού διατηρητέου μνημείου του κτιρίου του 
Λουτρικού και Ξενοδοχειακού Συγκροτήματος (ΣΑΡΛ1ΤΣΑ) στη 
Θέρμη Λέσβου και ορισμός ζώνης προστασίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης και Κυ¬ 
βερνητικών Οργάνων» που δημοσιεύθηκε στο ΦΕ 
137/τ.Α'/26.7.85. 


β) Του άρθρου 52 του Ν. 5351/1932 «περί Αρχαιοτήτων». 

γ) Του Ν. 1469/50 «περί προστασίας ειδικής κατηγορίας οικοδο¬ 
μημάτων και έργων τέχνης μεταγενεστέρων του 1830». 

δ) Του Π.Δ. 941/77 «περί Οργανισμού του ΥΠΠΕ». 

ε) Την ΥΑ με αριθ. ΥΠΠΟ/ΔΙΟΙΚ/Ο-Ε:Φ09/32530/8.8.86 «πε¬ 
ρί μεταβίβασης αρμοδιοτήτων και δικαιώματος υπογραφής «Με 
εντολή Υπουργού» στο Γενικό Γραμματέα, στον Ειδικό Γραμματέα 
του Διοικητικού Τομέα Πολιτιστικής Κληρονομιάς και στους Προϊ¬ 
στάμενους Διευθύνσεων, Τμημάτων και Γραφείων της Κεντρικής 
Υπηρεσίας του Υπουργείου Πολιτισμού» (ΦΕΚ 548/τ.Β/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ—ΥΧΟΠ». 

3. Τα στοιχεία του φακέλλου που σχημάτισε για το θέμα αυτό η 
1η Εφορεία Νεωτέρων Μνημείων. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Νήσων, αποφασίζουμε: 

Χαρακτηρίζουμε ως ιστορικό διατηρητέο μνημείο, που χρειάζεται 
ειδική κρατική προστασία, κατά τις διατάξεις του Ν. 1469/50, το 
κτίριο του Λουτρικού και Ξενοδοχειακού συγκροτήματος («ΣΑΡ- 
ΛΙΤΣΑ») στη Θέρμη Λέσβου διότι είναι αξιολογώτατο εκλεκτικιστι- 
κό κτίριο του τέλους του 19ου αιώνα, συνδεδεμένο και με κοινωνικές 
δομές στον συγκεκριμένο τόπο και χώρο, και στοιχείο απαραίτητο 
για τη μελέτη της εξέλιξης τη αρχιτεκτονικής στην περιοχή αυτή. Γα 
την ανάδειξη του μνημείου ορίζεται ζώνη προστασίας, η οποία ση¬ 
μειώνεται με τα στοιχεία (Α, Β, Γ, Δ, Ε, Ζ, Η, Α) στο τοπογραφικό 
διάγραμμα πουσυνοδεύει την απόφαση αυτή. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 


Αθήνα, 2 Ιουνίου 1987 


Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

Αριθ. ν-1/Φ. 9,6.30/ 12012 (7) 

Τροποποίηση του Κανονισμού Κατάστασης Προσωπικού του Ινστι¬ 
τούτου Γεωλογικών και Μεταλλευτικών Ερευνών (Ι.Γ.Μ.Ε.). 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 
Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά 
Όργανα». 

2. Τις διατάξεις του Π.Δ. 437/85 «Καθορισμός και ανακατανομή 
των αρμοδιοτήτων των Υπουργείων». 

3. Τις διατάξεις του Π.Δ. 456/85 «Μεταφορά αρμοδιοτήτων. 
Υπηρεσιών και Προσωπικού στα Υπουργεία». 

4. Τις διατάξεις του Ν. 272/4.3.76 «περί ιδρύσεως Ινστιτούτου 
Γεωλογικών και Μεταλλευτικών Ερευνών» (ΙΓΜΕ). 

5. Την απόφασή μας αριθ. V—1/Φ. 9.6.30/7897/30.5.1985 
(ΦΕΚ 334/Β785), «Τροποποίηση του Κανονισμού Καταστάσεως 
Προσωπικού του Ινστιτούτου Γεωλογικών και Μεταλλευτικών Ερευ¬ 
νών» και την όμοια αριθ. νΐ/Φ. 9.6.30/14799/5.11.1985. 

6. Την απόφαση του Διοικητικού Συμβουλίου του Ι.Γ.Μ.Ε. αριθ. 
2/4.2.87, με την οποία προτείνεται η τροποποίηση του ισχύοντος Κα¬ 
νονισμού Κατάστασης Προσωπικού του ΙΓΜΕ, αποφασίζουμε: 

Η παρ. 15 του άρθρου 40 του Κ.Κ.Π. του Ι.Γ.Μ.Ε., αντικαθίστα¬ 
νται ως εξής: 

«Μέχρι την 30.6.87, θα καταρτισθεί Κανονισμός που θα καθορίζει 
τις διαδικασίες και τις άλλες ρυθμίσεις εκλογής των εκπροσώπων 
των εργαζομένων στα όργανα και επιτροπές του ΙΓΜΕ. Μέχρι να 
εκλεγούν οι παραπάνω, εκπρόσωποι των εργαζομένων αυτών θα 
υποδειχθούν από το Διοικητικό Συμβούλιο το Συνδικάτου». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 10 Ιουνίου 1987 

Ο ΥΠΟΥΡΓΟΣ 
ΑΝΑΣΤΑΣΙΟΣ ΠΕΠΟΝΗΣ 


Αριθ. 14676 _ (8) 

Παράταση ισχύος της 95/85 απόφασης του ΔΔΔΔ Αθηνών για τους 
όρους αμοιβής και εργασίας των οδηγών, Νοσοκόμων, τραυμα¬ 
τιοφορέων και πρακτικών αδελφών που απασχολούνται με σύμ¬ 
βαση εργασίας ιδ. δικαίου στο ΙΚΑ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 4 του Ν. 3239/1955. 

2. Τις κοινοποιηθείσα σε μας γραπτή δήλωση καταγγελίας της 
αναφερομένης στο θέμα διαιτητικής απόφασης. 

3. Τη σχετική γνωμοδότηση του Ανωτάτου Συμβουλίου Εργα¬ 
σίας που έχει ληφθεί στη συνεδρίαση της 4.6.87, αποφασίζουμε: 

Αναστέλλουμε επί 6μηνο χρονικό διάστημα, δηλαδή μέχρι 
14.12.87 την επέλευση των εννόμων αποτελεσμάτων από την κα¬ 
ταγγελία της αριθμ. 95/87 απόφασης του ΔΔΔΔ Αθηνών, που αφορά 
τους όρους αμοιβής και εργασίας των οδηγών, Νοσοκόμων, τραυμα¬ 
τιοφορέων και πρακτικών αδελφών που απασχολούνται με σύμβαση 
εργασίας ιδιωτ. δικαίου στο ΙΚΑ. 

Η παρούσα να δημοσιευθεί στην Εφημερίδα της Κυβερνήσεως. 


Αθήνα, 9 Ιουνίου 1987 


Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 


Αριθ. 1011 _ (9) 

Εκ περιτροπής κλείσιμο πρατηρίων βενζίνης. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1588/1985 «Κυβέρνηση και Κυβερνητικά 
Όργανα». 

2. Τις διατάξεις του Π.Δ. 1156/77 «περί Οργανισμού του Υπουρ¬ 
γείου Εργασίας». 

3. Το άρθρο 3 του Ν. 1346/1983 «Τροποποίηση και συμπλή¬ 
ρωση διατάξεων της Εργατικής Νομοθεσίας και ρύθμιση συναφών 
θεμάτων». 

4. Το αριθμ. Α3 — 3818 έγγραφο του Υπουργείου Εμπορίου από 
13 Μαρτίου 1987. 

5. Το αριθμ. 690 έγγραφο της Ομοσπονδίας Βενζινοπωλών Ελ¬ 
λάδος από 15 Ιανουάριου 1987, αποφασίζουμε: 

Ορίζουμε ότι τα πρατήρια πωλήσεως βενζίνης και ελαιολιπαντι- 
κών όλης της χώρας, μπορεί να διακόπτουν τη λειτουργία τους εκ πε¬ 
ριτροπής, για συνεχές χρονικό διάστημα 30 ημερών κατ’ έτος και 
κατά τη διάρκεια της θερινής περιόδου. 

Η παραπάνω διακοπή καθορίζεται με τις προϋποθέσεις και τη δια¬ 
δικασία του άρθρου 3 του Ν. 1346/83 «Τροποποίηση και συμπλή¬ 
ρωση διατάξεων της Εργατικής Νομοθεσίας και ρύθμιση συναφών 
θεμάτων». 

Η απόφασή μας αυτή, που ισχύει από τη δημοσίευσή της στην 
Εφημερίδα της Κυβέρνησης, θα κυρωθεί με νομοθετική διάταξη. 

Ο Αθήνα, 10 Ιουνίου 1987 
Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 


Αριθ. 31476 _ (10) 

Επιδότηση ξενοδοχειακών επιχειρήσεων για διατήρηση θέσεων εργα¬ 
σίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 8 του Ν. 1545/85 «Εθνικό Σύστημα 
Προστασίας από την ανεργία και άλλες διατάξεις». 

2. Την απόφαση αριθ. 31620/19.9.86 (ΦΕΚ 678, τ.Α της 

13.10.86) , του Υφυπουργού Εργασίας «Επιδότηση ξενοδοχειακών 
επιχειρήσεων για διατήρηση θέσεων εργασίας», όπως συμπληρώθηκε 
με την όμοιά της, αριθ. 32335/10.10.86, (ΦΕΚ 62, τ.Α της 

31.10.86) . 

3. Το αριθ. 97709/27.3.87 έγγραφο του ΟΑΕΔ, με το οποίο μας 
υπέβαλε απόσπασμα Πρακτικού, της 250/12.5.87 συνεδρίασης του 
Διοικητικού Συμβουλίου του, κατά την οποία αποφασίστηκε η υπο¬ 
βολή πρότασης για επιδότηση ξενοδοχειακών επιχειρήσεων, για δια¬ 
τήρηση θέσεων εργασίας, αποφασίζουμε: 

Εγκρίνουμε την επιδότηση των παρακάτω ξενοδοχειακών επιχει¬ 
ρήσεων, για διατήρηση θέσεων εργασίας ως εξής: 

1. Επιχείρηση ϋΑδΚΟΤΕΕδ Α.Ε. Ξενοδοχείο «ΡΙΘΥΜΝΑ» 
Αδελίανός Κάμπος — Ρέθυμνο με το ποσό των τριών εκατομμυρίων 
επτακοσίων τριάντα οκτώ χιλιάδων (3.738.000) δρχ. 

2. Επιχείρηση ΤΟΥΡΙΣΤΙΚΑΙ ΕΠΙΧΕΙΡΗΣΕΙΣ ΑΚΤΗΣ ΒΟ- 
ΛΑΚΑ - ΓΛΥΚΟΡΙΖΑ ΑΕ Ξενοδοχείο «ΟΗΕΤΑ ΜΑΕΙδ» Λιμήν 
Χερσονήσου, Ηράκλειο Κρήτης, με το ποσό των τριών εκατομμυρίων 
είκοσι οκτώ χιλιάδων (3.028.000) δρχ. 

3. Επιχείρηση «ΜΙΕΑΒΕΕΕΟ ΑΕ» ΞΕΝΟΔΟΧΕΙΑΚΑΙ ΤΟΥ- 
ΡΙΣΤΙΚΑΙ ΕΠΙΧΕΙΡΗΣΕΙΣ, ξενοδοχείο «ΜΙΕΑΒΕΕΕΟ ΗΟΤΕΕ» 
Αγιος Νικόλαος Κρήτης, με το ποσό του ενός εκατομμυρίου διακο- 
σίων τριάντα τεσσάρων χιλιάδων (1.234.000) δρχ. 

4. Επιχείρηση «ΕΡΜΗΣ ΑΕ» ΞΕΝΟΔΟΧΕΙΑ ΚΑΙ ΤΟΥΡΙΣΤΙ- 
ΚΑΙ ΕΠΙΧΕΙΡΗΣΕΙΣ, ξενοδοχείο «ΕΡΜΗΣ» Άγιος Νικόλαος Κρή¬ 
της, με το ποσό του ενός εκατομμυρίου διακοσίων τριάντα επτά χι¬ 
λιάδων (1.237.000) δρχ. 

5. Επιχείρηση «ΕΙΡΗΝΗ Α.Ε.» ΤΟΥΡΙΣΤΙΚΑΙ ΚΑΙ ΞΕΝΟΔΟ- 
ΧΕΙΑΚΑΙ ΕΠΙΧΕΙΡΗΣΕΙΣ 25ης Μαρτίου 9 — Ρόδος με το ποσό 
των τριακοσίων είκοσι τεσσάρων χιλιάδων (324.000) δρχ. 

6. Επιχείρηση «ΡΟΗΤΟ ΠΙΟ ΞΕΝΟΔΟΧΕΙΑΚΕΣ ΕΠΙΧΕΙΡΗ¬ 
ΣΕΙΣ Α.Ε., Ξενοδοχείο «ΡΟΗΤΟ ΗΙΟ» στο Ρίο Πατρών, με το πο¬ 
σό των εννιακοσίων πενήντα χιλιάδων (950.000) δρχ. 

Οι όροι και οι προϋποθέσεις της επιδότησης τών πιο πάνω επιχει¬ 
ρήσεων, τα απαιτούμενα δικαιολογητικά καθώς και η τηρούμενη 
διαδικασία ορίζονται με την αριθ. 31620/19.9.86 απόφασή μας, ό¬ 
πως συμπληρώθηκε με την αριθ. 32335/10.10.86 ομοίως. 

Η απόφαση αυτή, να δημοσιευθεί στην Εφημερίδα της Κυβερνή- 
σεως. 

Αθήνα, 9 Ιουνίου 1987 
Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 


Αριθ. Α2/5338 (11) 

' Εγκριση καθορισμού συμπληρωματικών τελών καθαριότητας χώ¬ 
ρων λειτουργίας λ. αγορών οικονομ. έτους 1986. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις: 

α) Του Α.Ν. 1470/38 «Περί Οργανισμού του Ταμείου Λαϊκών 
Αγορών Αθηνών, Πειραιώς και Περιχώρων», όπως τροποποιήθηκε 
και συμπληρώθηκε μεταγενέστερα. 

β) Του Ν.Δ. 3913/58 «Περί τροποποιήαεως των περί ορίου ηλι¬ 
κίας διατάξεων των υπαλλήλων των ΟΤΑ κ.λπ. (άρθρο 26). 

γ) Των άρθρων 21 και 22 τον από 24—9/20.10.58 Β.Δ. «Περί 
κωδικοποιήσεως σε ενιαίο κείμενο νόμου των ιαχυουσών διατάξεων, 
περί των προσόδων των Δήμων και Κοινοτήτων», όπως ισχύουν σή¬ 
μερα. 

δ) Του Ν. 1558/85 «Περί Κυβέρνησης και Κυβερνητικών Οργά¬ 
νων». 

2. Την 32/27.11.86 πράξη του Διοιηκτικού Συμβουλίου του Τα¬ 
μείου Λαϊκών Αγορών, που αφορά την έγκριση δαπάνης για την κα¬ 
ταβολή συμπληρωματικών τελών καθαριότητας και φωτισμού χώ¬ 
ρων λειτουργίας λαϊκών αγορών στους αναφερόμενους σ’ αυτό Δή¬ 
μους για το οικονομικό έτος 1986. 

3. Το γεγονός ότι το Τ.Α.Α. είναι Ν.Π.Δ.Δ. και δεν αποβλέπει 
ούτε έχει αποταμιευτικό ή κερδοσκοπικό χαρακτήρα, αλλά επιτελεί 
έργο κοινωνικό κρατικού ενδιαφέροντος προς όφελος του καταναλω¬ 
τικού κοινού και μάλιστα των οικονομικώς ασθενεστέρων λαϊκών τά¬ 
ξεων, με την προσφορά, μέσω των λαϊκών αγορών, στους κατοίκους 
των Δήμων και Κοινοτήτων, αγροτικών προϊόντων νωπών κυρίως σε 
μεγάλες ποσοστητες και σε πολύ προσιτές γι’ αυτούς τιμές, ανταπο- 
κρινόμενο στο σκοπό για τον οποίο ιδρύθηκαν και λειτουργούν οι 
λαϊκές αγορές. 

4. Το γεγονός ότι ο μοναδικός πόρος του Τ.Α.Α. είναι το δι¬ 
καίωμα που εισπράττει από τους προσερχόμενους στις λαϊκές αγορές 
παραγωγούς και εμπόρους πωλητές και δεν είναι δυνατή η αύξηση 
αυτού σε τέτοιο επίπεδο ώστε να ικανοποιηθούν οι απαιτήσεις των 
Δήμων και Κοινοτήτων. 

5. Το γεγονός άτι οι περισσότερες λαϊκές αγορές ιδρύθηκαν ύ¬ 
στερα από πιεστικά αιτήματα των Δήμων και Κοινοτήτων για το 
συμφέρον των καταναλωτών Δημοτών τους. 

6. Το γεγονός ότι μέσα στο έτος 1986 στις περιοχές ορισμένων 
Δήμων λειτούργησαν νέες λαϊκές αγορές και δεν συμπεριλήφθησαν 
αυτές στην Α2/9082/2.10.86 απόφασή μας για την λήψη τελών κα¬ 
θαριότητας. 

7. Την απαίτηση του Δήμου Δάφνης όπως αυτή αναφέρεται στο 
10513/30.10.86 προς το Τ.Α. Αγορών έγγραφό του, σε συνδυασμό 
με τις οικονομικές δυνατότητες του Ταμείου Λαϊκών Αγορών. 

8. Το γεγονός ότι στα καταβαλλόμενα τέλη καθαριότητας προ¬ 
στίθεται και ποσοστό 30% ως τέλος φωτισμού, παρά το γεγονός ότι 
η δαπάνη αυτή δεν ανταποδίδεται, επειδή οι λαϊκές αγορές λειτουρ¬ 


γούν κατά την ημέρα και δεν απαιτείται χρήση φωτισμού γΓ αυτές, 
αποφασίζουμε: 

Καθορίζουμε τα παρακάτω χρηματικά ποσά, τα αναγραφόμενα σε 
κάθε Δήμο της περιφέρειας της τέως Δ/νσεως Πρωτεύουσας, στις πε¬ 
ριοχές των οποίων μέσα στο έτος 1986 λειτούργησαν νέες λαϊκές ως 
ανώτατα όρια μέχρι των οποίων θα προαδιοριαθεί από τα οικεία Δη¬ 
μοτικά Συμβούλια, σύμφωνα με τις διατάξεις των άρθρων 21 και 22 
του από 20.10.1958 Β.Δ/τος το καταβλητέο τέλος καθαριότητας δη¬ 
λαδή: 

1. Δήμος Αγ. Αναργύρων για 1 λ. αγ. εβδ. από 26.6.86 δρχ. ε- 
τησ. 109.500 

2. Δήμος Αγ. Παρασκευής για 1 λ. αγ. εβδ. από 24.6.86 δρχ. ε- 
τησ. 109.500. 

3. Δήμος Δάφνης για 1 λ. αγ. εβδ. από 5.7.86 δρχ. ετησ. 
109.500. 

4. Καλλιθέας για 1 λ. αγ. εβδ. από 4.7.86 δρχ. ετησ. 109.500. 

5. Δήμος Ν. Ιωνίας για 1 λ. αγ. εβδ. από 2.10.86 δρχ. ετησ. 

54.750. 

6. Δήμος Νίκαιας για 1 λ. αγ. εβδ. από 25.3.86 δρχ. ετησ. 
164.250. 

7. Δήμος Περάματος για 1 λ. αγ. εβδ. από 9.6.86 δρχ. ετησ. 

127.750. 

8. Δήμος Περιστεριού για 1 λ. αγ. εβδ. από 12.9.86 δρχ. ετησ. 
73.000. 

Σύνολο 8 λ. αγ. εβδ. δρχ. ετησ. 857.750 

Οι ενδιαφερόμενοι Δήμοι, προς τους οποίους κοινοποιείται η πα¬ 
ρούσα παρακαλούνται επί των παραπάνω καθοριζόμενων ανωτάτων 
ορίων καθαριότητας να προέλθουν στον προσδιορισμό των τελών κα¬ 
θώς και στον καθορισμό του αναλογούντος τέλους φωτισμού, κατά 
τις διατάξεις του άρθρου 22 του από 20.10.58 Β. Δ/τος. 

Το Ταμείο Λαϊκών Αγορών, στο οποίο κοινοποιείται η παρούσα 
εντέλλεται να μεριμνήσει για την πληρωμή των παραπάνω τελών 
καθαριότητας και φωτισμού μετά την έκδοση και κοινοποίηση σ’ αυ¬ 
τό των οικείων αποφάσεων των Δημοτικών Συμβουλίων (σε δύο 
αντίγραφα το ταχύτερο δυνατό) δια της εκδόσεως χρηματικών 
ενταλμάτων πληρωμής στο ονομά των και σε βάρος της πιστώσεως 
του Κ.Α.Ε. 0912α του υπό εκτέλεση προϋπολογισμού του Ταμείου 
Λαϊκών Αγορών. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 21 Μαΐου 1987 
ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΕΜΠΟΡΙΟΥ 

ΜΑΝ. ΠΑΠΑΣΤΕΦΑΝΑΚΙΣ ΠΑΝ. ΡΟΥΜΕΛΙΩΤΗΣ 


Αριθ. 19429/1294 (12) 

Τροποποίηση της 38850/2968/1986 απόφασης του Υφυπουργού 
Μεταφορών και Επικοινωνιών «Καθορισμός τύπου τουριστικού 
λεωφορείου και τουριστικού ξενοδοχειακών επιχειρήσεων». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Τις διατάξεις του άρθρου 20 του Ν. 4841/1930 (ΦΕΚ 
260/Α/1930) «περί αυτοκινήτων κυκλοφορίας αυτών και υποχρεώ¬ 
σεων των οδηγών». 

β) Τη 12/20.5.87 Έκθεση Αντιγραφειοκρατικής Επεξεργασίας, 
της αρμόδιας Υπηρεσίας του ΥΠΜΕ, αποφασίζουμε: 

Αρθρο μόνο. 

Αντικαθίστανται οι παρακάτω διατάξεις της αριθ. 
38.850/2968/1986 απόφασης του Υφυπουργού Μεταφορών και Επι- 

κοινωνιών «Καθορισμός τύπου τουριστικού λεωφορείου και τουριστι¬ 
κού ξενοδοδειακών επιχειρήσεων (ΦΕΚ 750/Β/31.10.86). 

1. Η παρ. 1 του άρθρου 4, όπως αυτή τροποποιήθηκε με την παρ. 
3 του άρθρου 1 της 7280/540/1987 (ΦΕΚ 160/Β/1987) απόφασης 
του Υπουργού Μεταφορών και Επικοινωνιών ως εξής: 

1. Το λεωφορείο φέρει στη δεξιά πλευρά δύο (2) θύρες στερεά κα¬ 
τασκευασμένες που χρησιμοποιούνται για την είσοδο και έξοδο των 
επιβατών και μία θύρα στην αριστερή πλευρά κοντά στον οδηγό, η 
οποία χρησιμοποιείται και σε ώρα κινδύνου. Η τελευταία αυτή θύρα 
μπορεί να παραλειφθεί εφόσον στη θέση της υπάρχει παράθυρο κινδύ¬ 
νου ελάχιστων διαστάσεων και λοιπών χαρακτηριστικών όπως περι- 
γράφονται στην παρ. 6 του άρθρου 5 της παρούσας. Κάθε θύρα της 
δεξιάς πλευράς έχει ελεύθερο άνοιγμα τουλάχιστον 0,70 μ. σε όλο το 
τμήμα της που περιλαμβάνεται μεταξύ δύο υψομετρικών θέσεων θέ¬ 
σεων που απέχουν το πολύ 0,30 μ. από την επάνω και κάτω πλευρά 
της και τα ακραία τμήματα της διαμορφώνονται ομαλά και με ελά¬ 
χιστο ελεύθερο άνοιγμα 0,50 μ.». 

2, Η παρ. 2 του άρθρου 5, ως εξής: 

2. Τα διαφανή μέρη των πλευρικών παράθυρων: 

α) στο κοινό (με ένα όροφο) λεωφορείο, εφόσον αυτό δεν φέρει σύ¬ 
στημα κλιματισμού ή σύστημα αερισμού με διοχέτευση αέρα υπό 
πίεση πάνω από τις θέσεις των επιβατών, ανοίγουν κατά 40% της 
επιφάνειας τους. Εφόσον φέρει το παραπάνω συστήματα μπορεί να 
είναι σταθερά (ΡΙΧ) ή να ανοίγουν ορισμένα απ’ αυτά. 

β) Στο διόροφο λεωφορείο μπορεί να είναι σταθερά (ΡΙΧ) ή να 
ανοίγουν ορισμένα απ’ αυτά, δεδομένου ότι το διόροφο λεωφορείο 
φέρει υποχρεωτικά συστήματα αερισμού και κλιματισμού. 

Το ύψος του κάτω μέρους των ανοιγομένων επιφανειών των πα¬ 
ραθύρων, στην περίπτωση που υπάρχουν τέτοια απράθιυρα, από το 
δάπεδο των καθισμάτων, δεν είναι μικρότερο των 0,70 μ. 

3. Η παρ. 2 του άρθρου 12, ως εξής: 

2. Το λεωφορείο τύπου τουριστικού ξενοδοχειακών επιχειρήσεων 
πληροί γενικά τους τεχνικούς όρους του κοινού τουριστικού λεωφο¬ 
ρείου που αναφέρονται στα προηγούμενα άρθρα (2 έως και 11). Ειδι¬ 
κά για τα θέματα που προβλέπονται στο επόμενο άρθρο 13 πληρού- 
νται οι ειδικοί τεχνικοί όροι που αναφέρονται στο άρθρο αυτό. 

4. Το άρθρο 13, ως εξής: 

Αρθρο 13. 

Ειδικοί όροι. 

1. Το λεωφορείο δεν είναι απαραίτητο να είναι εφοδιασμένο με 
καθίσματα τύπου υπνοκαθισμάτων, μικρόφωνα — μεγάφωνα και κυ¬ 
λικείο (Β&γ). 

2. Η απόσταση μεταξύ των διαδοχικών καθισμάτων δεν είναι μι¬ 
κρότερη των 0,75 μ. Το διάκενο μεταξύ του εμπρόσθιου ορίου της έ¬ 
δρας του καθίσματαος και της οπίσθιας πλευράς του αμέσως προ αυ¬ 
τού ερεισινώτου είναι τουλάχιστο 0,20 μ. μετρούμενο στο ύψος της έ¬ 
δρας. 

3. Ειδικώτερα για τα λεωφορεία με συνολικό αριθμό θέσεων μέ¬ 
χρι και 18: 

α) Μπορεί αυτά να είναι και ημιπροωθημένης κατηγορίας οδήγη¬ 
σης. 

β) Το εσωτερικό ύψος του αμαξώματος δεν υπόκειται σε κανένα 
περιορισμό με την προϋπόθεση ότι είναι άνετη η διακίνηση των επι¬ 
βατών στο εσωτερικό του λεωφορείου. 

γ) Στις πλησίον των θυρών περιοχές του αμαξώματος αφήνεται 
οπωσδήποτε ελεύθερος διάδρομος τουλάχιστον 0,30 μ. για την ά¬ 
νετη είσοδο και έξοδο των επιβατών. Η απόσταση αυτή στην περιοχή 
του τυχόν ανακλινομένου καθίσματος που βρίσκεται δίπλα στον οδη¬ 
γό μετράται με το κάθισμα αυτό στην θέση αναδίπλωσης. 

δ) Τα πλευρικά παράθυρα δεν είναι απαραίτητο να εκτείνονται 
μέχρι τη στέγη και έχουν ελάχιστο ύψος 0,50 μ. 

ε) Οι διαστάσεις των παραθύρων κινδύνουείναι ελάχιστο πλάτος 
(άνοιγμα) 1,00 μ. και ελάχιστο ύψος 0,50 μ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 4 Ιουνίου 1987 


Αριθ, 5514 _ (13) 

Σύσταση προσωρινών θέσεων με σχέση εργασίας ιδιωτικού δικαίου 

αορίστου χρόνου. 

Ο ΔΗΜΑΡΧΟΣ ΓΑΛΑΤΣΙΟΥ 
Έχοντας υπόψη: 

α) Τις διατάξεις του Π.Δ. 76/85 (αρθ. 105), του Ν. 1188/81 
(άρθ. 22) και της κοινής Απόφασης ΔΙΠΙΔ/Φ.42/11440/31.12.86 
ΦΕΚ 921/31.12.86 τ.Β) των Υπουργών Προεδρίας, Εσωτερικών και 
Οικονομικών. 

β) Το γεγονός ότι στο Δήμο μας υπηρετεί προσωπικό (πέντε διοι¬ 
κητικοί υπάλληλοι) του άρθρ. 2 παρ. 5 της παραπάνω κοινής Υπουρ¬ 
γικής Απόφασης, το οποίο έχει τις νόμιμες προϋποθέσεις, εξυπηρετεί 
σύμφωνα με την 63/30.3.87 απόφαση του Δημοτικού Σχολείου (επι¬ 
κυρωτική Νομαρχία Αθηνών 10535/15:4.87) πάγιες και διαρκείς 
ανάγκες της Υπηρεσίας και συνεπώς κατατάσσεται, σε αυτοδίκαια 
συνιστώμενες, αντίστοιχες προσωρινές θέσεις ιδιωτικού δικαίου αορί¬ 
στου χρόνου, διαπιστώνουμε: 

Την αυτοδίκαιη σύσταση στο Δήμο μας πέντε (5) προσωρινών θέ¬ 
σεων διοικητικών υπαλλήλων με σχέση εργασίας ιδιωτικού δικαίου 
αορίστου χρόνου οι οποίες καταργούνται μόλις κενωθεί με οποιοδή- 
ποτε τρόπο. 

Η παρούσα να δημοσιευτεί στην Εφημερίδα της Κυβερνήσεως. 

Γαλάτσι, 8 Μαΐου 1987 
Ο Δήμαρχος 

ΒΑΣ. ΠΑΠΑΔΙΟΝΥΣΙΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 


(14) 

Στην απόφαση 20201/22.4.87 του Υφυπουργού Εσωτερικών με την 
οποία έγιναν δεκτά αιτήματα πολιτογραφήσεως 44 ομογενών και 
δημοσιεύτηκε στο ΦΕΚ 257/Β/19.5.87 διορθώνεται ως προς το κύ¬ 
ριο όνομα του περιλαμβανόμενου σ’ αυτή Ζαφειριάδη καθώς και ως 
προς το κύριο όνομα του πατέρα του, από τα εσφαλμένα «Χρήστου 
του Πέτρου» στα ορθά «Ιωάννης του Δημητρίου». 

(Από το Υπ. Εσωτερικών) 


(15) 

Στην απόφαση 15932/6.4.87 του Υφυπουργού Εσωτερικών με την 
οποία έγιναν δεκτά αιτήματα ομογενών για πολιτογράφηση και δη- 
μοσιεύθηκε στο ΦΕΚ 218/Β/29.4.87 διορθώνεται ως προς το κύριο 
όνομά του πατέρα του περιλαμβανόμενου σ’ αυτήν Παρασκευαιδη 
Βασιλείου από το εσφαλμένο «του Αντωνίου» στο ορθό «του Πέ¬ 
τρου». 

(Από το Υπ. Εσωτερικών) 


(16) 

Στη Φ. 57/οικ. 315/ι'3.3.87 κοινή απόφαση των Υπουργών Προε¬ 
δρίας της Κυβέρνησης και Υγείας, Πρόνοιας και Κοιν. Ασφαλίσεων η 
οποία δημοσιεύτηκε στο 241/19.5.87 ΦΕΚ τεύχος Β' επέρχεται η 
εξής διόρθωση: 

από το λανθασμένο: β) ΥΕ προσωπικού καθαριότητας 1 θέση 
προσωρινή Ν. 1476/84 

στο σωστό: β) ΥΕ προσωπικού Καθαριότητας 1 θέση προσωρινή 
Ν. 1476/84. 


Ο ΥΠΟΥΡΓΟΣ 
Κ. ΜΠΑΝΤΟΥΒΑΣ 


Από το Υπ. Υγείας, Πρόνοιας & Κ. Ασφαλίσεων) 

(17) μετονομασία του κλάδου ΤΕ Συντηρητών Κτιρίων στο σωστό: 

Στη Φ. 22/1999/18.3.87 κοινή απόφαση των Υπουργών Προεδρίας 0 κλάδος αυτός προέρχεται από τη μετονομασία του κλάδου ΥΕ6 
της Κυβέρνησης και Υγείας, Πρόνοιας και Κοιν. Ασφαλίσεων, που Συντηρητών Κτιρίων, 
δημοσιεύτηκε στο 244/19.5.87 ΦΕΚ τεύχος Β' επέρχεται η εξής 

διόρθωση από το λανθασμένο: Ο κλάδος αυτός προέρχεται από τη (Από* το Υπ. Υγείας, Πρόνοιας & Κ. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



